Winnie Rust-moordsaak: So het drama vandag by die hof ontvou
JY LEES NOU Winnie Rust-moordsaak: So het drama vandag by die hof ontvou
Die ontstelde ma van die moordverdagte Nigel Plaatjies het Dinsdag in Wellington by die hof inmekaargesak.
Sy het gewag dat haar seun uit die aanhoudingselle gehaal en na die tronk teruggeneem word ná ’n kort verskyning in die landdroshof op Wellington.
Lien Plaatjies druk haar seun Nigel wat pas by Wellington-landdroshof aangekom het. #WinnieRust pic.twitter.com/1kVACE538U @FromRomeWithLov — Netwerk24 Berig (@Netwerk24Berig) August 12, 2016
’n Ambulans is ontbied nadat Lien Plaatjies geweier het om te loop nadat sy in die binnehof inmekaargesak het. Verhoorafwagtende gevangenes word daarvandaan na die tronk teruggeneem. Nigel (18) en sy oom Johannes Plaatjies word daarvan beskuldig dat hulle die Afrikaanse skrywer Winnie Rust op 11 Mei in haar huis in Derdelaan, Uitsig, vermoor het terwyl haar man op die boonste verdieping geslaap het.
#WinnieRust Moordbeskuldigdes vandag weer in hof.https://t.co/oTKF50icVu pic.twitter.com/UMWcJlHy4t — EWN Afrikaans (@EWNAfrikaans) June 13, 2016
Die polisie meen sy is vermoor tydens ’n inbraak wat skeefgeloop het.
Vandag in die hof: Só het #WinnieRust gesterf - @AlmariWessels https://t.co/7hlxC5xnNU pic.twitter.com/cfZ9aW1OFo — Huisgenoot (@huisgenoot) May 17, 2016
Omstanders het vir die enkelma gebid terwyl sy saggies gehuil en vir haar haar seun bly wag het, al is sy aangeraai om mediese aandag te aanvaar.
“Sy sal nou vir Nigel sien,” het paramedici Lien glo gepaai en haar by die ambulans probeer kry om haar te ondersoek.
Rekords steeds uitstaande Die saak teen haar seun en broer, Johannes, is vroeër vir verdere ondersoek uitgestel. Volgens die staat is forensiese en selfoonrekords steeds uitstaande. Die moordverdagtes is in Junie borgtog geweier toe landdros Alvin Saptoe bevind die staat het ’n sterk prima facie-saak teen die verdagtes. Die twee het ook gekies om nie mondelings tydens die verrigtinge te getuig nie. Ondersoekbeampte Cornelius de Lange het getuig Nigel – vir wie Winnie geldelik ondersteun het sedert hy in gr. 7 was – het ontken hy was by die skrywer se huis op die dag van die moord, tot ’n getuie volgehou het dié het hom gesien. Sy ma was die huiswerker van Winnie se dogter. Winnie het Nigel se skoolgeld en vir sy sportaktiwiteite betaal en die atletiekster het haar gereeld by haar huis besoek.
#WinnieRust Family members run to the car transporting the teenager back to jail. His mom is hysterical. SF pic.twitter.com/VPIcgxiNCn — EWN Reporter (@ewnreporter) June 23, 2016
Cornelius het gesê Nigel het ’n verklaring by die polisie afgelê dat Johannes hom gedwing het om “hom met ’n inbraak te help” en hy moes Winnie besig hou terwyl Johannes waardevolle artikels steel.
Aanklaer Mornay Julius het aan die hof gesê Nigel het in ’n verklaring aan die polisie gesê sy oom het hom gedwing om aan die rooftog deel te neem, want hy het kontant nodig gehad om dwelmlenings af te betaal. As Nigel hom nie gehelp het nie, sou Johannes sy susterskind glo laat vermoor het. Mornay het gesê die staat meen dit is onwaarskynlik dat dit is wat gebeur het. As hulle skuldig bevind word, kan die twee lewenslange tronkstraf opgelê word. Nigel het geen vorige veroordelings nie, maar Johannes is al aan ’n rits misdade skuldig bevind – onder meer huisbraak, agt veroordelings vir diefstal, twee vir aanranding en twee vir dronkbestuur.
NIGEL EN OOM KRY GEEN BAIL#WinnieRust #author #wellington #murder https://t.co/iw1MFLNkQb pic.twitter.com/CiEdVOHt4B — Son Koerant (@Sonkoerant) June 24, 2016
Twee skootrekenaars, ringe en ’n handsak is uit die skrywer se huis gesteel. Vingerafdrukke op moordtoneel Winnie se man, dr. Manie Rust (87), het haar lyk gekry toe die klokkie by die hek hom om 15:30 wakker maak. Sy was op die kombuisvloer en het beserings aan haar gesig gehad. Sy is verwurg en haar hande en voete vasgebind.
Internationally acclaimed author, #WinnieRust, was murdered in her home in Wellington on Wednesday afternoon pic.twitter.com/lBF0DVQpe2 — Nishant Sharma (@journonishant) May 12, 2016
Nigel is twee dae ná die moord op Winnie in hegtenis geneem. Sy vingerafdrukke is glo op ’n tafel langs die 77-jarige se lyk gekry. Hy het ook na bewering haar bankkaart by ’n OTM gebruik vir drie transaksies ter waarde van R5 000, asook haar kredietkaart vir aankope in die Paarl.
Mammie, die waarheid lê in my oë, sê man wat vir moord op #WinnieRust aangehou word https://t.co/Z4cV2TkIwp pic.twitter.com/NjxmjrVBou — Huisgenoot (@huisgenoot) May 20, 2016
Johannes (34) is die volgende Sondag in hegtenis geneem. Hy het na bewering een van die skootrekenaars verkoop en die ringe by ’n tweedehandshandelaar in Wellington verpand.
Nigel het onskuldig gepleit op aanklagte van roof en moord. Johannes moet nog pleit.